Эльза Елтоққызы Ділмұхамедова — Қазақстан Энциклопедиясы
"Эльза Елтоққызы Ділмұхамедова — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TITLE: Эльза Елтоққызы Ділмұхамедова — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=5000
META: "Эльза Елтоққызы Ділмұхамедова — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=5000"
TOTAL WORDS: 246
TEXT: Қазақстан Энциклопедиясы Эльза Елтоққызы Ділмұхамедова 1944 жылы 2 ақпанда Өз КСР Ташкент қаласында туған. Қазақ. Әкесі - Ділмұхамедов Елтоқ Ділімбетұлы, тарих ғылымдарының докторы болған. Анасы - Джавгарова Лейла Лутфулқызы, терапевт-дәрігер болып жұмыс істеген. Бүкілодақтық мемлекеттік кинематография институтының ғылыми-көпшілік кино мен телевидение режиссерлері факультетін бітірген, ғылыми-көпшілік кино мен телевидениенің режиссері. Табиғатты қорғауға арналған фильмдердің, 8 фильмнің авторы және режиссері. «Дала сюитасы», «Таулар мен даланың көнелігі», «Құрбандық шалу», «Түркі руникаларының жұмбақтары», «Мен - еуразиялықпын», «Из глубины воззвав», «Еуразия континенті» және тағы басқа тарихи-мәдени тақырыптарға арналған фильмдер циклі. Орыс, қазақ және ағылшын тілдерін біледі. 1961 жылдан - Қаз КСР-і ҒА ОҒК кітапханашының көмекшісі. Киров атындағы Қазақ мемлекеттік университетінің студенті. 1967 жылдан - Златоуст қаласы металлургия зауытында зертханашы. 1968 жылдан - Қаз КСР ҒА Кен ісі институтының аға зертханашысы. 1969 жылдан - Қазақ телестудиясында режиссердің көмекшісі. 1970 жылдан - Бүкілодақтық мемлекеттік кинематография институтындағы оқу. 1974 жылдан- «Қазақфильм» киностудиясында режиссер. 1979 жылдан - КСРО Мемкиносы жанындағы режиссерлер мен сценаристердің Жоғарғы курстарындағы оқу. 1981 жылдан бері - «Қазақфильм» киностудиясында режиссер. КСРО, ҚР Кинематографистер одақтарының мүшесі. «Құрмет» орденімен марапатталған. Халықаралық кинофестивальдардың, «Мәдениет арқылы бейбітшілікке қол жеткізу» Халықаралық сыйлығының лауреаты. Қазақстанның Еңбек сіңірген қайраткері. Діни көзқарасы - православиелік. Саяси қайраткер ретіндегі идеалы - Конфуций. Қазақстанның болашағы туралы болжамы - «Өркендеген еуразиялық мемлекет». Хоббиі - әдеби және журналистік қызмет. Сүйіп оқитын әдебиеті - С. Құнанбаев, Ш. Уәлиханов, М. Әуезов, Ш. Құдайбердиев, Ф. Шмелев, антикалық әдебиет, IV ғасырдың әдебиеті, Ғаламдық соборлардың материалдары. Жесір. Ұлы - Чекин Алексей Геннадьевич. Қазақстан Республикасында кімнің кім екені. Екі томдық анықтамалық
